text: [{"text_idx": "#000000", "text": "Jar\u00f0feingi gj\u00f8rt seismiskar kanningar fyri Landsverk i\u0301 sambandi vi\u00f0 Su\u00f0uroyartunnilin"}, {"text_idx": "#000002", "text": "Fyrireikingarnar byrja\u00f0u seinasta vetur. Ta\u00f0 krevur go\u0301\u00f0an streym at gera seismiskar kanningar i\u0301 millum oyggjarnar, og ti\u0301 var\u00f0 ra\u0301\u00f0lagt at gera kanningarnar 13-15. juli, ta\u0301 streymurin var bestur."}, {"text_idx": "#000003", "text": "Avtala var\u00f0 gj\u00f8rd vi\u00f0 Aarhus Universitet um u\u0301tger\u00f0 til seismiskar kanningar, og avtala var\u00f0 eisini gj\u00f8rd vi\u00f0 Havstovuna um leigu av Magnus Heinason."}, {"text_idx": "#000004", "text": "Ta\u00f0 var av allar besta ve\u00f0ri, og uppt\u00f8kurnar eydna\u00f0ust v\u00e6l. Da\u0301turnar eru nu\u0301 kla\u0301rar at bru\u0301ka saman vi\u00f0 \u00f8\u00f0rum kanningum til fyrireikingarnar av Su\u00f0uroyartunlinum. Myndin ni\u00f0anfyri vi\u0301sir eitt d\u00f8mi av einari seismiskari linju, har til ber at si\u0301ggja hellingina a\u0301 basaltfla\u0301unum og einkultar reflektio\u0301nir, sum kunnu ny\u0301tast til at tulka jar\u00f0fr\u00f8\u00f0ina i\u0301 \u00f8kinum."}, {"text_idx": "#000005", "text": "Mynd 1. Ein av seismisku linjunum. Hellingin a\u0301 basaltfla\u0301unum s\u00e6st, og einkultar reflektio\u0301nir eru, sum kunnu ny\u0301tast til at tulka jar\u00f0fr\u00f8\u00f0ina i\u0301 \u00f8kinum. Tann ovasta linjan er havbotnurin."}, {"text_idx": "#000006", "text": "Ni\u00f0anfyri eru myndir fra\u0301 kanningunum, har u\u0301tger\u00f0in s\u00e6st. I\u0301 h\u00f8vu\u00f0sheitum er u\u0301tger\u00f0in ein luftkano\u0301n, sum ger ein hv\u00f8llan brest undir vatni\u00f0, og fleiri uppt\u00f8kuto\u0301l til afturljo\u0301\u00f0i\u00f0 av hesum brestinum. Uppt\u00f8kuto\u0301lini sita a\u0301 einum 600 m langum ka\u00f0ali, eisini kalla\u00f0ur ein streamari. Harafturat er telduu\u0301tger\u00f0 til at sty\u0301ra uppt\u00f8kunum og til at goyma uppt\u00f8kurnar."}, {"text_idx": "#000009", "text": "Mynd 2. Tann meira enn 600 m langi streamarin er a\u0301 einari rullu i\u0301 einari bingju. Her ver\u00f0ur hann settur u\u0301t. A\u0301 ka\u00f0alinum eru 96 uppt\u00f8kust\u00f8\u00f0."}, {"text_idx": "#000010", "text": "Mynd 3. A\u0301 hekkuni tiki\u00f0 frameftir. Aftara bingjan er tann vi\u00f0 rulluni til streamaran, og fremra bingjan hevur luftkompressaran, sum ger try\u0301stluftina til luftkano\u0301nina."}, {"text_idx": "#000011", "text": "Mynd 4. Seismikkurin ver\u00f0ur gj\u00f8rdur vi\u00f0 einari luftkano\u0301n, sum sleppur luft u\u0301t vi\u00f0 120 bar."}, {"text_idx": "#000012", "text": "Mynd 5. Myndin er tikin a\u0301 hekkuni. Streamarin er i\u0301 bakbor\u00f0ssi\u0301\u00f0u, og luftkano\u0301nin er i\u0301 sty\u0301ribor\u00f0ssi\u0301\u00f0u. Luftbl\u00f8\u00f0rur av skotinum si\u0301ggjast aftanfyri boyuna. A\u0301 myndini s\u00e6st eisini ta\u00f0 go\u0301\u00f0a ve\u00f0ri\u00f0, sum helt s\u00e6r allar dagarnar, me\u00f0an kanningarnar vo\u0301r\u00f0u gj\u00f8rdar."}, {"text_idx": "#000014", "text": "Mynd 7. Nakrar av seismisku linjunum, sum skulu skjo\u0301tast."}, {"text_idx": "#000015", "text": "Jar\u00f0fr\u00f8\u00f0ingar hittast i\u0301 F\u00f8royum um havbotnin i\u0301 Evropa\nSetri\u00f0 og Jar\u00f0feingi halda skei\u00f0 i\u0301 Singapor\nAlment tiltak vi\u00f0 NASA-astronauti og ru\u0301mdart\u00f8kni\nLandgrunsnevnd Sameindu Tjo\u0301\u00f0a i\u0301 Kongsh\u00f8ll\nA\u0301hugaverdur fyrilestur i\u0301 Kongsh\u00f8ll mikudagin 12. apri\u0301l kl. 14:00\nNy\u0301ggj vitan um grundvatn og ty\u0301dningurin av hesum fyri jar\u00f0hitany\u0301tslu\nFyrsta brunnboraraskei\u00f0i\u00f0 av a\u0301 hesum sinni"}]